Лавров, Сергей Викторович

**Лавро́в Серге́й Ви́кторович** (вина 1950 21 март, Москох, ССРС) — Россин пачхьалкхан а, политикин гӀуллакххо, советийн а, Россин а дипломат. Россий Федерацин Арахьара гӀуллакхийн министр 2004 шеран 9 мартехь дуьйна  (декхарш кхочушдийриг 2004 шеран 7 - 12 майхь, 2008 шеран 8 - 12 майхь, 2012 шеран 8 - 21 майхь, 2018 шеран 8 - 18 майхь, 2020 шеран 15 - 21 январехь).

Россин Федерацин Кхерамзаллин Кхеташонани гуттаренна декъахо. Леррина а, Йуьззина бакъонаш йолу а векал. Россин Федерацин дипломатин гӀуллакхан хьакъдолу белхало (2004). «Даймехкан гӀуллакх дарна» орденан вуьззина кавалер. Россин Федерацин Къинхьегаман Турпалхо (2020).

сдох 31.08.2024 УРРААААА

## Схьавалар
Лавровн дех хууш дерг, иза Тиблисера эрмало хилар ду, цхьацца хаамашца — фамили Калантаров йа Калантарян йара. Ненах дерг хаьа, иза ССРС Арахьа махлелоран министраллин белхало хилар. Россин АГӀМ сайт тӀехь гойту, Лавров оьрсий хилар.

## Дешар
Сергей Викторовича дешна Москохан областера Ногинск гӀаларчу № 2 йолчу В. Короленкон цӀарах ишколехь, тӀаьхьа дехьавелира москохара кӀорггера ингалсан мотт Ӏамо № 607 йолу ишколе, иза чекхйаьккхира детин мидалца. Цунна хазахета урок физика йара. 1972 шарахь чекхйаьккхира ССРС АГӀМ Москохан дуьненайукъара йукъаметтигийн пачхьалкхан институт (МДЮПИ) (малхбален дакъа).

Хаьа ингалсан мотт, Ӏамийна сингалийн, дивехи, французийн меттанаш.

## АГӀМ болх

### 1972—1994
1972 - 1976 шо — стажёр, ССРС Вакийлатан Шри-Ланка Республикера атташе, 1976 - 1981 шерашкахь АГӀМ дуьненайукъара экономикин кхолламийн декъан кхоалгӀа, шолгӀа секретаран даржашкахь лаьттира. 1981 - 1988 шерашкахь — Нью-Йоркера ССРС ВКъКх Гуттаренна йолчу Вакийлатан хьалхара секретарь, хьехамча, лакхара хьехамча. 1988 - 1992 шерашкахь — Дуьненайукъара экономикин кхолламийн урхаллин хьаькаман гӀовс, хьалхара гӀовс, ССРС АГӀМ оццу урхаллин хьаькам. 1991 шо кхаччалц ССКП декъахо вара.

1991 - 1992 шерашкахь — ССРС АГӀМ Дуьненайукъара кхолламийн урхаллин хьаькам. 1992 шарахь хӀоттийра АГӀМ Дуьненайукъара кхолламийн а, глобалан баланийн а департаментан директор.

1992 шеран 3 апрелехь хӀоттийра Россин Арахьара гӀуллакхийн министран гӀовс. Россин АГӀМ Дуьненайукъара кхолламийн а, дуьненайукъара экономикин цхьаьнагӀуллакхдаран а департаментан белхан, Россин АГӀМ Адаман бакъонийн а, дуьненайукъара оьздангаллехь цхьаьнагӀуллакхдаран а урхаллин, АГӀМ ЛПД пачхьалкхийн гӀуллакхийн департаментан жоьпаллехь вара. Оцу даржехь лаьттира 1994 шеран январь бутт кхаччалц. 1993 шеран мартехь дуьйна — ВКъКх системера дуьненайукъара кхолламашна йукъахь Россин Федерацис дакъалацаран ведомствошна йукъара комиссин председателан гӀовс. 1993 шеран ноябрехь дуьйна — Россин Федерацис машаран гӀуллакхехь дакъалацаран координаци йаран ведомствошна йукъара комиссин сопредседатель.

### Россин ВКъКх гуттаренна волу векал
1994 - 2004 шераш — Россий Федерацин Вовшахтоьна Къаьмнийн Кхолламера а, ВКъКх Кхерамзаллин Кхеташонера а гуттаренна волу векал.

### Россин Арахьара гӀуллакхийн министр
2004 шеран 9 мартан Россин Федерацин Президентан омарца хӀоттийра Россин Федерацин Арахьара гӀуллакхин министран дарже. 2004 шеран майхь йуха хаьржина РФ Президент дарже хӀоьттинчул тӀаьхьа йуха а хӀоттийна оцу дарже. Иштта йуха хӀоттийра 2008 шеран майхь Медведев Дмитрий президентан дарже веича. 2012 шеран 21 майхь рогӀера министран тӀоьрмиг кхечира Путин Владимир президентан дарже ваьлча. 2018 шеран 18 майхь хӀоттийра РФ керла правительство, цигахь а Лавровгахь дисира шен дарж.

## СовгӀаташ

* Россин Федерацин Къинхьегаман Турпалхо (2020 шеран 17 мартехь) — *пачхьалкхан а, халкъан а башха къинхьегаман гӀуллакхаш дарна*
; «Даймехкан гӀуллакх дарна» орденан вуьззина кавалер
* «Даймехкан гӀуллакх дарна» I тӀегӀанера орден (2015 шеран 21 март) — *Россин Федерацин арахьара политикин курс кхочушйарехь башха баккхий кхиамашна а, дуккха а шерашкахь дипломатин гӀуллакх дарна а*
* «Даймехкан гӀуллакх дарна» II тӀегӀанера орден (2010 шо)
* «Даймехкан гӀуллакх дарна» III тӀегӀанера орден (2005 шеран 21 мартехь) — *Россин Федерацин арахьара политикин курс кхочушйарехь башха баккхий кхиамашна а, дуккха а шерашкахь дипломатин гӀуллакх дарна а*
* «Даймехкан гӀуллакх дарна» IV тӀегӀанера орден (1998 шеран 12 майхь) — *Россин арахьара политикин курс дӀайахьарехь доккха дакъа лацарна а, дуккха а шерашкахь хьанала къахьегарна*

## Билгалдахарш

## Хьажоргаш

* Биография на сайте МИД России
* Информационный бюллетень МИД России
* Борец за права дипломатов и поэт
* Эксклюзивное интервью Сергея Лаврова «Вестям» (ноябрь 2009 года)
* *David M. Herszenhorn, * Veteran Diplomat Fond of Cigars, Whiskey and Outfoxing U.S. // *[[New York Times]]*, 16 September 2013
* NYT: Соглашение по сирийскому химоружию подняло Лаврова на вершину карьеры // Взгляд.ру, 18.09.2013.
* Подробная биография и источники

Категори:XX бӀешеран политикаш
Категори:XXI бӀешеран политикаш
Категори:Россин Федерацин Арахьара гӀуллакхийн министраш
Категори:Россин лдм сийлахь докторш
Категори:Россин Леррина а, Йуьззина а бакъонаш йолу векалш
Категори:Россин ВКъКх векалш
Категори:МДЮПИ арахецнарш
Категори:Къоман антитеррористийн комитетан декъахой
Категори:Россин Кхерамзаллин кхеташонан декъахой
Категори:ССКП декъахой
Категори:Императоран православин палестӀинин йукъараллин сийлахь декъахой
Категори:«Даймехкан гӀуллакх дарна» орденан буьззина кавалераш
Категори:Лаосан орденийн кавалераш
Категори:Мишустинан правительство
Категори:Медведевн шолгӀа правительство
Категори:Медведевн хьалхара правительство
Категори:Путинан шолгӀа правительство
Категори:Зубковн правительство
Категори:Фрадковн шолгӀа правительство